9.การจัดการ โครงสร้างองค์กรของบริษัท ควอลิตี้ เฮ้าส์ จำกัด(มหาชน) ณ วันที่ 1 กุมภาพันธ์
2546

  9.1 โครงสร้างการจัดการ

โครงสร้างกรรมการบริษัทประกอบด้วยคณะกรรมการ 4 ชุด ได้แก่ คณะกรรมการบริษัท คณะกรรมการตรวจสอบ คณะกรรมการบริหารและคณะอนุกรรมการกำหนดค่าตอบแทน โดยมีรายชื่อและขอบเขตอำนาจหน้าที่ดังนี้

+------------------------------------+---------------------------------+
| คณะกรรมการบริษัท                     |                                 |
+------------------------------------+---------------------------------+
| นายชัยวัฒน์ หุตะเจริญ                   | ประธานกรรมการ                   |
+------------------------------------+---------------------------------+
| พลตำรวจเอกเภา สารสิน                | กรรมการ                         |
+------------------------------------+---------------------------------+
| นายอนันต์ อัศวโภคิน                    | กรรมการ                         |
+------------------------------------+---------------------------------+
| นายรัตน์ พานิชพันธ์                     | กรรมการ                         |
+------------------------------------+---------------------------------+
| นายอดุลย์ วินัยแพทย์                    | กรรมการ                         |
+------------------------------------+---------------------------------+
| นายชาย ศรีวิกรม์                      | กรรมการ                         |
+------------------------------------+---------------------------------+
| นายลิม สวี กวน                       | กรรมการ                         |
+------------------------------------+---------------------------------+
| นางสาวกนกวลี วิริยประไพกิจ             | กรรมการ                         |
+------------------------------------+---------------------------------+
| นางนิลยา มาลากุล ณ อยุธยา             | กรรมการ                         |
+------------------------------------+---------------------------------+
| นายจุมพล มีสุข                        | กรรมการ                         |
+------------------------------------+---------------------------------+
| นายซวง ชัยสุโรจน์                     | กรรมการ                         |
+------------------------------------+---------------------------------+
| นางสุวรรณา พุทธประสาท                | กรรมการ                         |
+------------------------------------+---------------------------------+

เลขานุการคณะกรรมการ คือ นางสุวรรณา พุทธประสาท

+------------------------------------+---------------------------------+
| คณะกรรมการตรวจสอบ                  |                                 |
+------------------------------------+---------------------------------+
| พลตำรวจเอกเภา สารสิน                | ประธานกรรมการตรวจสอบ            |
+------------------------------------+---------------------------------+
| นายอดุลย์ วินัยแพทย์                    | กรรมการตรวจสอบ                  |
+------------------------------------+---------------------------------+
| นางนิลยา มาลากุล ณ อยุธยา             | กรรมการตรวจสอบ                  |
+------------------------------------+---------------------------------+

เลขานุการคณะกรรมการตรวจสอบ คือ นายกรศุทธิ์ ปิยัมบุตร

+------------------------------------+---------------------------------+
| คณะกรรมการบริหาร                    |                                 |
+------------------------------------+---------------------------------+
| นายอนันต์ อัศวโภคิน                    | กรรมการบริหาร                    |
+------------------------------------+---------------------------------+
| นายรัตน์ พานิชพันธ์                     | กรรมการบริหาร                    |
+------------------------------------+---------------------------------+
| นายจุมพล มีสุข                        | กรรมการบริหาร                    |
+------------------------------------+---------------------------------+
| นายซวง ชัยสุโรจน์                     | กรรมการบริหาร                    |
+------------------------------------+---------------------------------+
| นางสาวกนกวลี วิริยประไพกิจ             | กรรมการบริหาร                    |
+------------------------------------+---------------------------------+

เลขานุการคณะกรรมการบริหาร คือ นางสุวรรณา พุทธประสาท

+------------------------------------+---------------------------------+
|  คณะอนุกรรมการกำหนดค่าตอบแทน         |                                 |
+------------------------------------+---------------------------------+
| นายชัยวัฒน์ หุตะเจริญ                   | ประธานอนุกรรมการ                 |
+------------------------------------+---------------------------------+
| นายอนันต์ อัศวโภคิน                    | อนุกรรมการ                       |
+------------------------------------+---------------------------------+
| นายอดุลย์ วินัยแพทย์                    | อนุกรรมการ                       |
+------------------------------------+---------------------------------+
| นางนิลยา มาลากุล ณ อยุธยา             | อนุกรรมการ                       |
+------------------------------------+---------------------------------+
| นางสาวกนกวลี วิริยประไพกิจ             | อนุกรรมการ                       |
+------------------------------------+---------------------------------+

+------------------------------------+---------------------------------+
| คณะผู้บริหาร                          |                                 |
+------------------------------------+---------------------------------+
| นายรัตน์ พานิชพันธ์                     | กรรมการผู้จัดการ                   |
+------------------------------------+---------------------------------+
| นายจุมพล มีสุข                        | กรรมการและที่ปรึกษากรรมการผู้จัดการ   |
+------------------------------------+---------------------------------+
| นายซวง ชัยสุโรจน์                     | กรรมการและรองกรรมการผู้จัดการ      |
+------------------------------------+---------------------------------+
| นางสุวรรณา พุทธประสาท                | กรรมการและรองกรรมการผู้จัดการ      |
+------------------------------------+---------------------------------+
| นายประวิทย์ โชติวัฒนาพันธ์               | ผู้ช่วยกรรมการผู้จัดการ               |
+------------------------------------+---------------------------------+
| นายรวี มงคลทวี                       | ผู้ช่วยกรรมการผู้จัดการ               |
+------------------------------------+---------------------------------+
| นายสมชาย วรุณพันธุลักษณ์                | ผู้อำนวยการ ฝ่ายบัญชีและการเงิน       |
+------------------------------------+---------------------------------+
| นายศิริพงษ์ รุจิวนารมย์                  | ผู้อำนวยการ ฝ่ายบริหารการเงิน        |
+------------------------------------+---------------------------------+

กรรมการผู้มีอำนาจลงลายมือชื่อแทนบริษัทคือ นายรัตน์ พานิชพันธ์ หรือนายจุมพล มีสุข หรือ
นายซวง ชัยสุโรจน์ หรือนายชาย ศรีวิกรม์ หรือ นางสุวรรณา พุทธประสาท
สองในห้าท่านลงลายมือชื่อร่วมกัน และประทับตราสำคัญของบริษัท

  อำนาจหน้าที่ของคณะกรรมการบริษัท

-   เพื่อกำหนดภาระกิจ เป้าหมาย กลยุทธ์ และนโยบายของบริษัท

-   ประเมินผลการดำเนินงานของบริษัท ทั้งทางด้านการจัดการบริหารทรัพย์สิน
    และการบริหารการเงินให้เป็นไปอย่างมีประสิทธิภาพ

-   ขอบเขตอำนาจในการดำเนินการ ได้แก่ การขออนุญาตเกี่ยวกับการดำเนินงานด้าน
    อสังหาริมทรัพย์ต่างๆ ตลอดจนยื่นและรับเอกสารเกี่ยวกับกรมสรรพากร
    การแจ้งความร้องทุกข์ต่อพนักงานตำรวจ หรือพนักงานสอบสวน ถอนคำร้องทุกข์
    ประนีประนอมยอมความให้ถ้อยคำ ตลอดจนส่งและรับคืนเอกสารที่เกี่ยวข้องกับคดี เป็นต้น

-   ปฎิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
    ตลอดจนมติที่ประชุมผู้ถือหุ้น

อำนาจหน้าที่ของคณะกรรมการตรวจสอบ

-   สอบทานให้บริษัทมีการรายงานทางการเงินอย่างถูกต้อง และเพียงพอ

-   สอบทานให้บริษัทมีระบบการควบคุมภายใน (Internal Control) และการตรวจสอบภายใน
    (Internal Audit) ที่เหมาะสมและมีประสิทธิผล

-   สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

-   พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท

-   พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้มีความถูกต้องและครบถ้วน

-   จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

-   ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

  อำนาจหน้าที่ของคณะกรรมการบริหาร

คณะกรรมการบริหารมาจากผู้ดำรงตำแหน่งกรรมการของบริษัท
บทบาทหน้าที่ของคณะกรรมการบริหารจึงเป็นไปตามหน้าที่ที่ได้รับมอบหมายจากคณะกรรมการ
โดยคณะกรรมการบริหารมีอำนาจหน้าที่ในการ

- บริหารงานในเรื่องเกี่ยวกับการดำเนินงานตามปกติธุรกิจของบริษัท

-   พิจารณากลั่นกรองการลงทุนต่างๆ เพื่อนำเสนอต่อคณะกรรมการบริษัทเพื่อพิจารณาอนุมัติ

-   พิจารณาการจัดสรรงบประมาณประจำปีเพื่อนำเสนอต่อคณะกรรมการบริษัทเพื่อพิจารณาอนุมัติ

- การดำเนินงานอื่นๆ ที่ได้รับมอบหมายจากคณะกรรมการเป็นกรณีๆ

อำนาจหน้าที่ของคณะอนุกรรมการกำหนดค่าตอบแทน

-   เสนอนโยบายและหลักเกณฑ์เกี่ยวกับการจ่ายค่าตอบแทนสำหนับคณะกรรมการ กรรมการผู้
    จัดการและที่ปรึกษาของบริษัท

-   พิจารณากำหนดค่าตอบแทนประจำปี การปรับอัตราเงินเดือนประจำปี
    การเปลี่ยนแปลงอัตราเงินเดือนและผลตอบแทนทุกประเภทของกรรมการผู้จัดการ

-   พิจารณางบประมาณการปรับอัตราค่าตอบแทนประจำปีของกรรมการ กรรมการผู้จัดการ
    ที่ปรึกษา
    โดยควบคุมให้ค่าตอบแทนดังกล่าวอยู่ในลักษณะที่เปรียบเทียบได้ถึงระดับที่ปฏิบัติอยู่ในอุตสาหกรรม
    โดยพิจารณาจากประสบการณ์และความผูกมัดกับงาน
    รวมถึงคุณประโยชน์ที่คาดว่าจะได้รับจากกรรมการแต่ละคน

  การมอบอำนาจของคณะกรรมการบริษัท

คณะกรรมการบริษัทได้มีการมอบอำนาจให้คณะกรรมการบริหาร
ซึ่งเป็นไปตามมติที่ประชุมคณะกรรมการบริษัทครั้งที่ 13/2544 เมื่อวันที่ 14 สิงหาคม 2544
ซึ่งมีกรรมการตรวจสอบเข้าร่วมประชุมด้วย ทั้งนี้การมอบอำนาจให้คณะกรรมการบริหารดังกล่าวนั้น
ในกรณีที่มีการอนุมัติรายการอื่นใดที่อาจมีความขัดแย้งทางผลประโยชน์
หรือขัดแย้งต่อส่วนได้เสียในลักษณะอื่นกับบริษัทหรือบริษัทย่อย เช่น รายการระหว่างกัน
และการกู้เงิน เป็นต้น จะต้องเสนอต่อที่ประชุมคณะกรรมการตรวจสอบ และคณะกรรมการบริษัท
เพื่อพิจารณาอนุมัติรายการที่เกิดขึ้นดังกล่าวทุกครั้ง

9.2 การสรรหากรรมการและผู้บริหาร

กรรมการของบริษัทจะต้องมีคุณสมบัติตามที่กฎหมายกำหนด
การแต่งตั้งกรรมการใช้วิธีการลงคะแนนเสียงเลือกตั้งโดยเสียงข้างมาก หนึ่งหุ้นมีหนึ่งเสียง
ให้ผู้ถือหุ้นลงคะแนนเสียงเลือกบุคคลที่ได้รับการเสนอชื่อเป็นกรรมการทีละคน
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับเลือกตั้งเป็นกรรมการเท่าจำนวนกรรมการที่จะพึงมี
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด

คณะกรรมการของบริษัทประกอบด้วยกรรมการจำนวนไม่น้อยกว่า 5 คน แต่ไม่มากกว่า 15 คน
และกรรมการไม่น้อยกว่ากึ่งหนึ่งของจำนวนกรรมการทั้งหมดนั้นต้องมีถิ่นที่อยู่ในราชอาณาจักร

  กรรมการพ้นจากตำแหน่งเมื่อ

  (1) ตาย

  (2) ลาออก

  (3) ขาดคุณสมบัติ หรือมีลักษณะต้องห้ามตามกฏหมาย

  (4) ที่ประชุมผู้ถือหุ้นลงมติให้ออก

  (5) ศาลมีคำสั่งให้ออก

ทั้งนี้ ในตำแหน่งผู้บริหารที่ไม่ใช่กรรมการของบริษัท
คณะกรรมการบริษัทจะเป็นผู้พิจารณาแต่งตั้งตามที่เห็นสมควร

9.3 ค่าตอบแทนผู้บริหาร

  (ก) ในปี 2545 ค่าตอบแทนกรรมการรวม 4 ท่านเท่ากับ 4.76
  ล้านบาทเป็นค่าตอบแทนในรูปแบบ ดังนี้

  --------------------------------- -------------------------- -----------
  เงินเดือน                           -                          บาท

  โบนัส                              -                          บาท

  ส่วนแบ่งของกำไร                     -                          บาท

  เบี้ยประชุม                          4,760,000                  บาท

  รวม                               4,760,000                  บาท
  --------------------------------- -------------------------- -----------

(2) ในปี 2545 ค่าตอบแทนรวมของกรรมการและผู้บริหารรวม 6 ท่าน
    (ตั้งแต่ระดับผู้ช่วยกรรมการผู้จัดการขึ้นไป) เท่ากับ 23.04 ล้านบาทเป็นค่าตอบแทนในรูปแบบ
    ดังนี้

  ------------------- -------------- --------- --------- --------- ---------
  เงินเดือน             17,700,264     บาท                           

  โบนัส                4,425,066      บาท                           

  ส่วนแบ่งกำไร          -              บาท                           

  เบี้ยประชุม            -              บาท                           

  เงินสำรองเลี้ยงชีพ      918,016        บาท                           

  รวม                 23,043,346     บาท                           
  ------------------- -------------- --------- --------- --------- ---------

(3) ในปี 2545 ค่าตอบแทนที่ไม่ใช่เป็นตัวเงินของกรรมการและผู้บริหารรวม 6 ท่านเท่ากับ
    6,968,000 บาทเป็นเงินได้ที่เกิดจากการใช้สิทธิแปลงสภาพใบสำคัญแสดงสิทธิ (ESOP)

9.4 การกำกับดูแลกิจการ

 บริษัทมีนโยบายเกี่ยวกับการกำกับดูแลกิจการ ที่สอดคล้องกับหลักการกำกับดูแลกิจการที่ดี 15 ข้อ ตามแนวทางที่ตลาดหลักทรัพย์ ฯ ได้กำหนดไว้ ดังนี้

  9.4.1. สิทธิและความเท่าเทียมกันของผู้ถือหุ้นและผู้มีส่วนได้เสียกลุ่มต่าง ๆ

  ในปี 2545 บริษัทได้มีการจัดประชุมผู้ถือหุ้นจำนวน 2 ครั้ง โดยมีการจัดทำหนังสือเชิญประชุมที่มี
  สารสนเทศครบถ้วน และจัดส่งให้ผู้ถือหุ้นก่อนการประชุมไม่น้อยกว่า 7 วัน
  เพื่อให้ผู้ถือหุ้นได้พิจารณาข้อมูลประกอบวาระต่างๆก่อนการประชุม
  และการประชุมดังกล่าวเป็นไปโดยผู้ถือหุ้นทุกท่านมีสิทธิ เท่าเทียมกันทุกประการ

  บริษัทมีการกำหนดแนวทางในการปฏิบัติต่อผู้มีส่วนได้เสียกลุ่มต่าง ๆ ดังนี้

  - มีการปฏิบัติต่อพนักงานอย่างเท่าเทียม เป็นธรรม และให้ผลตอบแทนที่เหมาะสม

- มีการซื้อสินค้า และบริการจากคู่ค้าตามเงื่อนไขทางการค้า รวมถึงการปฏิบัติตามสัญญาต่อคู่ค้า

- มีการปฏิบัติตามเงื่อนไขการกู้ยืมเงินตามสัญญา / ข้อตกลง

  - มีความเอาใจใส่และรับผิดชอบต่อลูกค้า รักษาความลับลูกค้า มีหน่วยงานให้บริการหลังการขาย

- มีความประพฤติตามกรอบกติกาการแข่งขันที่ดีหลีกเลี่ยงวิธีการไม่สุจริตเพื่อทำลาย คู่แข่งขัน

- มีความรับผิดชอบต่อสภาพแวดล้อมของชุมชนและสังคม

  9.4.2. คณะกรรมการและคณะผู้บริหาร

คณะกรรมการบริษัทฯ มีจำนวน 12 ท่าน ประกอบด้วยคณะกรรมการที่เป็นอิสระ 4 ท่าน
และมีการแยกตำแหน่งกันระหว่างประธานกรรมการกับกรรมการผู้จัดการ
โดยผู้ถือหุ้นได้อนุมัติค่าตอบแทนกรรมการที่สามารถเปรียบเทียบได้กับระดับที่ปฏิบัติอยู่ในอุตสาหกรรมเดียวกัน

บริษัทมีการประชุมคณะกรรมการ เพื่อให้ความเห็นชอบวิสัยทัศน์ กลยุทธ์ เป้าหมาย นโยบาย
แผนธุรกิจ และงบประมาณของบริษัทและเพื่อติดตามการบริหารงานของฝ่ายจัดการอย่างสม่ำเสมอ
เพื่อให้การปฏิบัติงานเป็นไปตามเป้าหมายของบริษัท โดยในปี 2545
มีการประชุมคณะกรรมการบริษัทรวมทั้งสิ้น 21 ครั้ง
ซึ่งเลขานุการคณะกรรมการจะจัดส่งหนังสือเชิญประชุม
พร้อมทั้งระเบียบวาระการประชุมและเอกสารประกอบการประชุมให้คณะกรรมการล่วงหน้าโดยกรรมการทุกท่านสามารถแสดงความเห็นได้อย่างอิสระและไม่ขึ้นกับบุคคลหรือกลุ่มบุคคลใด
และมีการจดบันทึกการประชุมและความคิดเห็นของกรรมการอย่างชัดเจนและเป็นลายลักษณ์อักษร

รายละเอียดของการเข้าร่วมประชุมของคณะกรรมการมีดังนี้

  ---------------- -------------- -------------------------------- ---------------------
  ชื่อ               นามสกุล         ตำแหน่ง                           การเข้าร่วมประชุม(ครั้ง)

  1. นายชัยวัฒน์      หุตะเจริญ        ประธานกรรมการ                    10

  2. พลตำรวจเอกเภา สารสิน          กรรมการและประธานกรรมการตรวจสอบ   6

  3. นายอนันต์       อัศวโภคิน        กรรมการ                          21

  4. นายรัตน์        พานิชพันธ์        กรรมการ                          21

  5. นายอดุลย์       วินัยแพทย์        กรรมการและกรรมการตรวจสอบ         20

  6. นายชาย        ศรีวิกรม์         กรรมการ                          14

  7. นายลิม         สวี กวน         กรรมการ                          1

  8. นางสาวกนกวลี   วิริยประไพกิจ     กรรมการ                          9

  9. นางนิลยา       มาลากุล ณ อยุธยา กรรมการและกรรมการตรวจสอบ         8

  10. นายจุมพล      มีสุข            กรรมการ                          21

  11. นายซวง       ชัยสุโรจน์        กรรมการ                          21

  12. นางสุวรรณา    พุทธประสาท      กรรมการ                          21
  ---------------- -------------- -------------------------------- ---------------------

หมายเหตุ : - พลตำรวจเอกเภา สารสิน ได้รับการแต่งตั้งเป็นกรรมการระหว่างปี เมื่อวันที่ 14
พฤษภาคม 2545

  นอกจากนี้ บริษัท มีคณะอนุกรรมการ 2 ชุด คือ

ก) คณะกรรมการตรวจสอบ จำนวน 3 ท่าน

ข) คณะกรรมการกำหนดค่าตอบแทน จำนวน 5 ท่าน

ซึ่งรายชื่อ และอำนาจหน้าที่ของคณะกรรมการบริษัท และคณะอนุกรรมการชุดต่าง ๆ ข้างต้น
ได้กล่าวถึง แล้วในส่วนของการจัดการตามข้อ 9.1

  9.4.3. การเปิดเผยข้อมูลและความโปร่งใส

บริษัทได้ให้ความสำคัญต่อการเปิดเผยข้อมูลที่มีความโปร่งใสและทั่วถึง
ทั้งในส่วนของการดำเนินงานของบริษัทเอง ตลอดจนข้อมูลสำคัญที่มีผลต่อราคาหลักทรัพย์ของบริษัทฯ
โดยได้เผยแพร่ข้อมูลข่าวสารต่าง ๆ ผ่านทางระบบ ELCID ของตลาดหลักทรัพย์ และสื่อต่าง ๆ
เพื่อให้ผู้ลงทุนนักวิเคราะห์และผู้ที่เกี่ยวข้องได้รับทราบข้อมูลอย่างครบถ้วน

บริษัทมีคณะกรรมการตรวจสอบที่คอยดูแลรายการที่อาจก่อให้เกิดความขัดแย้งทางผลประโยชน์อย่างสม่ำเสมอ
โดยบริษัทได้จัดทำประกาศที่เกี่ยวข้องกับรายการได้มา/จำหน่ายสินทรัพย์ของบริษัท
และการทำรายการที่เกี่ยวโยงกัน
เพื่อให้พนักงานได้ทราบแนวทางการปฏิบัติที่ถูกต้องตามข้อกำหนดของทางการ

คณะกรรมการตรวจสอบ ได้สอบทานคุณภาพของงบการเงินรายไตรมาสและงบการเงินประจำปี
เพื่อให้ผู้ใช้งบการเงิน ได้รับข้อมูลอย่างถูกต้อง ครบถ้วน

  9.4.4 การควบคุมและการบริหารความเสี่ยง

บริษัทได้ให้ความสำคัญต่อการสร้างระบบการควบคุมภายในทั้งการควบคุมด้านการเงิน
การดำเนินงาน และการกำกับดูแลการปฏิบัติงาน
โดยมีฝ่ายตรวจสอบภายในเป็นหน่วยงานทำหน้าที่ตรวจสอบการปฏิบัติงานหลักและ
กิจกรรมทางการเงินที่สำคัญ ให้ดำเนินการตามแนวทางที่กำหนดและมีประสิทธิภาพ
เพื่อให้ฝ่ายตรวจสอบภายในมีความอิสระสามารถทำหน้าที่ตรวจสอบและถ่วงดุลได้อย่างเต็มที่
จึงกำหนดให้ฝ่ายตรวจสอบภายในแยกเป็นหน่วยงานหนึ่งของบริษัท
รายงานผลการตรวจสอบโดยตรงต่อคณะกรรมการตรวจสอบ

บริษัทได้มีการประเมินความเสี่ยงอย่างสม่ำเสมอ และได้มีแนวทางปฏิบัติต่างๆ
ในการที่จะลดความเสี่ยงให้ได้น้อยที่สุด เช่นมีการป้องกันความเสี่ยงทางด้านสภาพคล่องทางการเงิน
โดยมีการเพิ่มทุนในปี 2545 จากการใช้สิทธิแปลงสภาพใบสำคัญแสดงสิทธิ จำนวน 561 ล้านบาท
และมีการจดทะเบียนจัดตั้งกองทุนรวมอสังหาริมทรัพย์ ควอลิตี้ เฮ้าส์ เมื่อวันที่ 19 มีนาคม 2545
เป็นต้น

รายละเอียดของการควบคุมภายในและการบริหารความเสี่ยงของบริษัท
ได้แสดงไว้ในหัวข้อเรื่องการควบคุม ภายใน และหัวข้อเรื่องปัจจัยเสี่ยง ตามลำดับแล้ว

9.4.5. จริยธรรมธุรกิจ

บริษัทได้จัดทำข้อกำหนดเกี่ยวกับเรื่องจรรยาบรรณและข้อพึงปฏิบัติของพนักงาน ( Code of
conduct) เพื่อให้พนักงานยึดถือเป็นแนวทางในการปฏิบัติหน้าที่ตามภารกิจของบริษัทฯ
ด้วยความซื่อสัตย์ สุจริตและเที่ยงธรรมทั้งการปฏิบัติต่อบริษัท
และผู้มีส่วนได้เสียทุกกลุ่มสาธารณชนและสังคม เพื่อเป็นการปกป้องดูแลความขัดแย้งทางผลประโยชน์
และรวมถึงการปฏิบัติงานของพนักงานให้มีความโปร่งใสในการดำเนินธุรกิจด้วย

9.5 การดูแลการใช้ข้อมูลภายใน

บริษัทมีนโยบายดูแลผู้บริหารในการนำข้อมูลภายในของบริษัทไปใช้เพื่อประโยชน์ส่วนตน
โดยการห้ามมิให้ผู้บริหารนำข้อมูลของบริษัทไปใช้เพื่อประโยชน์ส่วนตน
ส่วนการใช้ข้อมูลภายในเพื่อการซื้อขายหลักทรัพย์ในช่วง 1
เดือนก่อนที่งบการเงินจะเผยแพร่ต่อสาธารณชน
บริษัทไม่มีนโยบายห้ามการซื้อขายหลักทรัพย์ของผู้บริหาร อย่างไรก็ตามกรรมการ
และ/หรือผู้บริหารของบริษัทมีหน้าที่ที่จะต้องจัดทำรายงานการถือหลักทรัพย์ในบริษัทของกรรมการ
และ/หรือผู้บริหาร และของคู่สมรสและบุตรที่ยังไม่บรรลุนิติภาวะ และบุคคลที่เกี่ยวข้องกับกรรมการ
และ/หรือผู้บริหาร ตามนัยมาตรา 258 ของพระราชบัญญัติหลักทรัพย์และตลาดหลักทรัพย์ พ.ศ.
2535 ภายใน 3 วันทำการนับตั้งแต่วันที่มีการเปลี่ยนแปลงการถือหลักทรัพย์ของบริษัท
และต้องรายงานต่อคณะกรรมการบริษัททุกครั้งที่มีการเปลี่ยนแปลงการถือหลักทรัพย์ของบริษัท
บริษัทไม่มีมาตรการลงโทษหากพบว่าผู้บริหารฝ่าฝืนนโยบายบริษัท อย่างไรก็ตามกรณีที่กรรมการ
และ/หรือผู้บริหารฝ่าฝืนกฎหมายดังกล่าว
บริษัทจะประสานงานกับหน่วยงานที่กำกับดูแลเพื่อดำเนินการตามกฎหมายต่อไป

  9.6 บุคลากร

  ณ วันที่ 31 ธันวาคม 2545 บริษัท มีจำนวนพนักงานทั้งสิ้น 575 คน
  โดยแบ่งเป็นสายงานหลักได้ดังนี้

+-------------------------------+-----------------+--------+---------+
| 1.  สำนักกรรมการผู้จัดการ         | จำนวน           | 30     | คน      |
+-------------------------------+-----------------+--------+---------+
| 2.  สำนักงานสนับสนุนกลาง         | จำนวน           | 71     | คน      |
+-------------------------------+-----------------+--------+---------+
| 3.  ห้องชุดพักอาศัยให้เช่า          | จำนวน           | 174    | คน      |
+-------------------------------+-----------------+--------+---------+
| 4.  พัฒนาบ้านจัดสรร              | จำนวน           | 221    | คน      |
+-------------------------------+-----------------+--------+---------+
| 5.  อาคารสำนักงาน & คอนโด      | จำนวน           | 79     | คน      |
+-------------------------------+-----------------+--------+---------+

บริษัทไม่มีข้อพิพาทด้านแรงงานที่สำคัญในระยะเวลา 3 ปีที่ผ่านมา

สำหรับ ผลตอบแทนโดยรวมของพนักงานสามารถแยกตามลักษณะผลตอบแทนดังนี้

+-------------------------------------+--------------------------------+
| ลักษณะผลตอบแทน ปี 2545                | (บาท)                          |
+-------------------------------------+--------------------------------+
| เงินเดือน                             | 149,386,818                    |
+-------------------------------------+--------------------------------+
| เงินได้ที่เกิดจากการใช้สิทธิแปลงสภาพ        | 31,036,540                     |
|                                     |                                |
| ใบสำคัญแสดงสิทธิ (ESOP)                |                                |
+-------------------------------------+--------------------------------+
| โบนัส                                | 23,441,985                     |
+-------------------------------------+--------------------------------+
| เงินสำรองเลี้ยงชีพ                      | 5,054,565                      |
+-------------------------------------+--------------------------------+
| รวม                                 | 208,919,908                    |
+-------------------------------------+--------------------------------+

บริษัทมีนโยบายในการจัดการฝึกอบรม และพัฒนาโดยการจัดหลักสูตรขึ้นเพื่อให้พนักงานในระดับต่างๆ
ได้รับการฝึกอบรมและพัฒนา
และจัดตั้งศูนย์พัฒนาการเรียนรู้ในองค์กรเพื่อรวบรวมความรู้และภูมิปัญญาที่มีอยู่ในองค์กร
โดยจัดให้มีการนำเสนอในรูปแบบการสัมมนาและการสัมภาษณ์กับผู้ที่มีความรู้
ความสามารถและประสบการณ์ในการทำงานขององค์กร